CELEX: C2004/314/31
Language: da
Date: 2004-12-18 00:00:00
Title: Dom afsagt af Retten i Første Instans den 5. oktober 2004 i sag T-45/01, Stephen Sanders mod Kommissionen for De Europæiske Fællesskaber (»Personale ansat i fællesforetagendet JET — ligebehandling — status som midlertidigt ansat ikke anvendt — artikel 152 EA — rimelig frist — økonomisk tab«)

18.12.2004   
            
            
               DA
            
            
               Den Europæiske Unions Tidende
            
            
               C 314/12
            
         
      DOM AFSAGT AF RETTEN I FØRSTE INSTANS
   
   den 5. oktober 2004
   i sag T-45/01, Stephen Sanders mod Kommissionen for De Europæiske Fællesskaber (1)
   
   (»Personale ansat i fællesforetagendet JET - ligebehandling - status som midlertidigt ansat ikke anvendt - artikel 152 EA - rimelig frist - økonomisk tab«)
   (2004/C 314/31)
   Processprog: engelsk
   I sag T-45/01, Stephen Sanders, Oxon (Det Forenede Kongerige), og de 94 sagsøgere, hvis navne er anført i bilaget, ved avocats P. Roth, QC, I. Hutton og A. Howard, sagsøgere, mod Kommissionen for De Europæiske Fællesskaber (befuldmægtigede: J. Currall og L. Escobar Guerrero), og med valgt adresse i Luxembourg, støttet af: Rådet for Den Europæiske Union først ved J.-P. Hix og A. Pilette, derefter ved J.-P. Hix og B. Driessen, som befuldmægtigede, angående en påstand om erstatning for påstået tab som følge af ikke at være blevet ansat som midlertidigt ansat ved Fællesskaberne i forbindelse med udførelsen af deres virksomhed i fællesforetagendet Joint European Torus (JET), har De Europæiske Fællesskabers Ret (Første Afdeling) sammensat af afdelingsformanden, B. Vesterdorf og dommerne M. Jaeger og H. Legal; justitssekretær: fuldmægtig J. Plingers, den 5. oktober 2004 afsagt dom, hvis konklusion lyder således:
   
               1)
            
            
               Kommissionen pålægges at erstatte det økonomiske tab, som hver enkelt sagsøger har lidt, som følge af ikke at være blevet ansat som midlertidigt ansat ved Kommissionen i forbindelse med udførelsen af den pågældendes virksomhed i fællesforetagendet Joint European Torus (JET).
            
         
               2)
            
            
               Senest seks måneder efter afsigelsen af denne dom giver parterne Retten meddelelse om det beløb, som de efter fælles overenskomst er blevet enige om, skal betales i erstatning for dette tab.
            
         
               3)
            
            
               Såfremt parterne ikke når til enighed, giver de inden for samme frist Retten meddelelse om deres påstande med beløbsangivelser.
            
         
               4)
            
            
               Afgørelsen om sagens omkostninger udsættes.
            
         
      (1)  EFT C 134 af 5.5.2001.